Таксама наш цэнтр правядзе раённы конкурс “Ушаччына – часцінка майго жыцця”, у якім прымуць удзел навучэнцы ўстаноў адукацыі раёна. Пройдзе ён у шасці намінацыях, у якіх удзельнікі прадставяць свае літаратурныя творы пра малую радзіму, відэаматэрыялы па гістарычных сюжэтах і відэапрэзентацыі пра славутых землякоў, фотаздымкі прыроды, славутасцяў роднага краю і яго працаўнікоў, навукова-даследчыя працы, работы, прысвечаныя старажытным і сучасным мясцовым абрадам і святам. Пераможцы конкурсу атрымаюць дыпломы, а іх работы паспрыяюць захаванню культурна-гістарычнай спадчыны Ушаччыны.